পদ্মা সেতু দুর্নীতি কেলেঙ্কারি
পদ্মা সেতু দুর্নীতি কেলেঙ্কারি ২০১৬ এবং ২০১৭ সালে সংগঠিত বাংলাদেশের একটি রাজনৈতিক কেলেঙ্কারি , যার মধ্যে বাংলাদেশ আওয়ামী লীগ এবং পদ্মা সেতু ওতপ্রোতভাবে জড়িত হওয়ার অভিযোগ রয়েছে। পদ্মা সেতু বাংলাদেশের বৃহত্তম নদী পদ্মার উপর নব-নির্মিত একটি বৃহত্তম রেলযোগ সড়কসেতু, যার দৈর্ঘ্য ৬.১৫ কিলোমিটার (৩.৮২ মাইল) । বিশ্বব্যাংকের ৳১১,৩৬৭ কোটি (US$১.২ বিলিয়ন) ঋণ দিয়ে এই প্রকল্পে অর্থায়ন করার কথা ছিল, কিন্তু তারা দুর্নীতির উদ্বেগের কথা উল্লেখ করে উক্ত প্রকল্প হতে প্রত্যাহার করে নেয়। বিশেষ করে, কানাডিয়ান নির্মাণ কোম্পানি এসএনসি-লাভালিনের একটি নির্মাণ চুক্তির বিনিময়ে একজন বাংলাদেশি কর্মকর্তাকে ঘুষ দেওয়ার অভিযোগকে আমলে নিয়ে তারা এই সিদ্ধান্ত নেয়। তবে আদালতে দুর্নীতির অভিযোগগুলি মিথ্যা প্রমাণিত হলে কানাডীয় আদালত সংশ্লিষ্ট মামলাটি খারিজ করে দেয়।